Пиер дьо Ронсар
Защо рубини и позлата…

Превод от френски: Пенчо Симов, 1978

chitanka.info

Защо рубини и позлата,

и диаманти носиш ти?

По тебе трябва да трепти

едничък накит: красотата.

Махни украсата богата,

съвсем излишно тя блести,

щом имат твоите черти

такава прелест всепризната.

Вълшебен чар е отразен

във твоя поглед вдъхновен;

украса нямай — и без нея;

извършваш чудеса със мен:

изгарям цял, а после леденея,

ума си ще загубя чак,

от ревност и любов лудея,

умирам и възкръсвам пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.